*Tämä artikkeli käsittelee vuonna 1979 syntynyttä ruotsalaista jääkiekkoilijaa. Vuonna 2000 syntyneestä suomalaisesta jääkiekkoilijasta kertoo artikkeli Niklas Nordgren (suomalainen jääkiekkoilija).*

**Niklas Nordgren** (s. 28. kesäkuuta 1979 Örnsköldsvik, Ruotsi) on ruotsalainen uransa lopettanut jääkiekkoilija. Hänen vahvuuksiinsa kuuluivat luisteluvoima, vaistot, kiekonliikuttaminen, työmoraali ja monipuolisuus. Nordgren laukoi oikealta.

Ura
---

### Seuraura

#### Uran alku ja vuodet alemmissa sarjoissa

Nordgren on MODO:n oma kasvatti. Hän voitti U16 SM:n kultaa vuonna 1994 ja J18 Allsvenskanin kultaa vuonna 1996. Nordgren debytoi Elitserienissä 17-vuotiaana kaudella 1996–1997, jolloin hän pelasi siellä viisi runkosarjaottelua. Carolina Hurricanes varasi Nordgrenin 195. pelaajana NHL:n varaustilaisuudessa 1997. Kaudella 1997–1998 hän pelasi ainoastaan MODO:n J20-junioreissa ja kaudella 1998–1999 Elitserien-otteluita kertyi seitsemän. Suurimman osan kaudestaan Nordgren pelasi kuitenkin I-divisioonan Örnsköldsviks SK:ssa.

Kaudeksi 1999–2000 Nordgren siirtyi Ruotsin toiseksi korkeimmalle sarjatasolla HockeyAllsvenskan-joukkue IF Sundsvalliin. Hän voitti joukkueen sisäisen piste- ja maalipörssin tehoilla 21+11=32. Nordgren pelasi kauden aikana myös kaksi EHL-ottelua MODO:ssa. Kaudella 2000–2001 hän oli tehoilla 22+19=41 Sundsvallin paras pistemies ja maalintekijä. Nordgren jakoi koko Allsvenskanin maalipörssin neljännen sijan Nyköpings HK:n Fredrik Zetterlingin ja Bofors IK:n Robert Medinin kanssa.

#### Läpimurto Elitserienissä ja siirtyminen NHL:ään

Nordgren siirtyi kaudeksi 2001–2002 Timrå IK:hon, jossa hänen ensimmäinen kokonainen Elitserien-kautensa toi 49 runkosarjaottelussa tehot 8+6=14 sekä kymmenessä Kvalserien-ottelussa tehot 3+3=6. Kaudella 2002–2003 Nordgren teki läpimurtonsa Elitserienissä ja voitti Timrån sisäisen piste- ja maalipörssin tehoilla 20+23=43. Hän sijoittui koko liigan pistepörssissä kolmanneksi. Kaudella 2003–2004 Nordgren oli joukkueen kolmanneksi paras pistemies tehoilla 13+15=28. Kevään 2004 Kvalserienissä hän oli Timrån paras maalintekijä neljällä osumallaan. Kaudella 2004–2005 Nordgren jakoi tehoilla 19+17=36 joukkueen sisäisen maalipörssin voiton Henrik Zetterbergin kanssa ja sisäisen pistepörssin toisen sijan Fredrik Modinin kanssa. Hän jakoi myös Timrån sisäisen tehotilaston voiton Teemu Aallon kanssa lukemalla +16. Maaliskuussa 2005 Nordgren teki vuoden mittaisen jatkosopimuksen joukkueen kanssa.

Nordgren ei jatkanut sopimuksestaan huolimatta Timråssa, sillä elokuussa 2005 hän teki vuoden mittaisen, kaksisuuntaisen ja 450 000 dollarin arvoisen sopimuksen Carolina Hurricanesin kanssa. Nordgren pelasi alkukaudella 2005–2006 kahdeksan ottelua AHL-joukkue Lowell Lock Monstersissa. Hän pelasi suurimmaksi osaksi NHL:n puolella Hurricanesissa tehden 43 runkosarjaottelussa tehot 4+2=6. Siirtotakarajalla, maaliskuussa 2006 Hurricanes kauppasi Nordgrenin, Krystofer Kolanosin ja kesän 2007 toisen kierroksen varausvuoron Pittsburgh Penguinsiin vaihdossa Mark Recchiin. Nordgren pelasi loppukaudella Penguinsissa 15 runkosarjaottelua ilman tehopisteitä.

#### Paluu Eurooppaan

Kaudeksi 2006–2007 Nordgren siirtyi vuoden mittaisella sopimuksella Sveitsin Nationalliga A:n Rapperswil-Jona Lakersiin. Hän oli joukkueen toiseksi paras maalintekijä 17 osumallaan. Kaudella 2007–2008 Nordgren oli Rapperswilin toiseksi paras maalintekijä ja kolmanneksi paras pistemies tehoilla 20+31=51. Hän jakoi koko NLA:n maalipörssin kymmenennen sijan neljän muun pelaajan kanssa ja sijoittui liigan jäähypörssissä kolmanneksi 131 minuutillaan. Nordgren voitti myös kevään 2008 pudotuspeleissä Rapperswilin sisäisen piste- ja maalipörssin tehoilla 5+1=6. Kaudella 2008–2009 hän oli tehoilla 25+28=53 joukkueen paras maalintekijä ja toiseksi paras pistemies Stacy Roestin jälkeen. Nordgren jakoi koko NLA:n maalipörssin toisen sijan kolmen muun pelaajan kanssa edellään vain HC Luganon Brady Murray. Hän jakoi myös pistepörssin kymmenennen sijan ZSC Lionsin Ryan Gardnerin kanssa. Helmikuussa 2009 Nordgren teki kaksivuotisen jatkosopimuksen Rapperswilin kanssa.

Kaudella 2010–2011 Nordgren oli Rapperswilin toiseksi paras pistemies Stacy Roestin jälkeen. Kevään 2011 karsintasarjassa hän oli joukkueen paras pistemies ja syöttäjä tehoilla 1+6=7. Kaudeksi 2011–2012 Nordgren siirtyi vuoden mittaisella sopimuksella Kloten Flyersiin. Hänen kautensa jäi loukkaantumisten vuoksi kuitenkin vain 14 runkosarja- ja kolmen playoff-ottelun mittaiseksi. Nordgren edusti joukkuetta kauden aikana myös Spengler Cupissa. Kaudeksi 2012–2013 hän palasi kotimaahansa ja Timrå IK:n paitaan. Nordgren voitti joukkueen sisäisen piste- ja syöttöpörssin tehoilla 9+20=28. Timrån kausi päättyi kuitenkin putoamiseen Allsvenskaniin.

Marraskuussa 2013 Nordgren palasi kasvattajaseuraansa MODO:on oltuaan ilman sopimusta alkukauden 2013–2014. Heinäkuussa 2014 hän teki joukkueen kanssa vuoden mittaisen jatkosopimuksen.

### Maajoukkueura

Nordgren pelasi alle 18-vuotiaiden EM-kilpailuissa vuonna 1997, jolloin hän voitti hopeaa. Nordgren oli viidellä osumallaan Ruotsin paras maalintekijä. Ruotsin A-maajoukkueessa hän on pelannut yhteensä 60 ottelua tehopistein 13+9=22.

Muuta
-----

Nordgrenin pikkuveli Anders on pelannut Ruotsin alemmissa sarjoissa.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 1996–1997 | MODO Hockey | SuperElit | 22 | 14 | 6 | 20 | – | – | – | – | – | – | U18-EM | 6 | 5 | 1 | 6 | 4 |
|  | MODO Hockey | Elitserien | 5 | 0 | 0 | 0 | 0 | – | – | – | – | – |
| 1997–1998 | MODO Hockey | SuperElit | 28 | 15 | 15 | 30 | 52 | – | – | – | – | – |
| 1998–1999 | Örnsköldsviks SK | Ruotsi I | 25 | 9 | 5 | 14 | 22 | – | – | – | – | – |
|  | MODO Hockey | SuperElit | 1 | 0 | 0 | 0 | 2 | – | – | – | – | – |
|  | MODO Hockey | Elitserien | 7 | 0 | 0 | 0 | 2 | – | – | – | – | – |
| 1999–2000 | Sundsvall Hockey | Allsvenskan | 37 | 21 | 11 | 32 | 58 | – | – | – | – | – |
| 2000–2001 | Sundsvall Hockey | Allsvenskan | 35 | 22 | 19 | 41 | 45 | – | – | – | – | – |
| 2001–2002 | Timrå IK | SuperElit | 1 | 1 | 1 | 2 | 0 | – | – | – | – | – |
|  | Timrå IK | Elitserien | 49 | 8 | 6 | 14 | 16 | – | – | – | – | – |
| 2002–2003 | Timrå IK | Elitserien | 47 | 20 | 23 | 43 | 40 | 10 | 1 | 4 | 5 | 4 |
| 2003–2004 | Timrå IK | Elitserien | 46 | 13 | 15 | 28 | 44 | 10 | 4 | 1 | 5 | 32 |
| 2004–2005 | Timrå IK | Elitserien | 46 | 19 | 17 | 36 | 71 | 7 | 0 | 2 | 2 | 6 |
| 2005–2006 | Lowell Lock Monsters | AHL | 8 | 6 | 4 | 10 | 10 | – | – | – | – | – |
|  | Carolina Hurricanes | NHL | 43 | 4 | 2 | 6 | 30 | – | – | – | – | – |
|  | Pittsburgh Penguins | NHL | 15 | 0 | 0 | 0 | 4 | – | – | – | – | – |
| 2006–2007 | Rapperswil-Jona Lakers | NLA | 41 | 17 | 13 | 30 | 74 | 6 | 1 | 1 | 2 | 10 |
| 2007–2008 | Rapperswil-Jona Lakers | NLA | 49 | 20 | 31 | 51 | 131 | 5 | 5 | 1 | 6 | 16 |
| 2008–2009 | Rapperswil-Jona Lakers | NLA | 49 | 25 | 28 | 53 | 86 | – | – | – | – | – |
| 2009–2010 | Rapperswil-Jona Lakers | NLA | 39 | 6 | 19 | 25 | 8 | – | – | – | – | – |
| 2010–2011 | Rapperswil-Jona Lakers | NLA | 46 | 14 | 25 | 39 | 44 | – | – | – | – | – |
| 2011–2012 | Kloten Flyers | NLA | 14 | 4 | 5 | 9 | 14 | 3 | 1 | 1 | 2 | 8 |
| 2012–2013 | Timrå IK | Elitserien | 43 | 8 | 20 | 28 | 30 | – | – | – | – | – |
| 2013–2014 | MODO Hockey | SHL | 28 | 1 | 8 | 9 | 28 | 2 | 1 | 0 | 1 | 0 |
| 2014–2015 | MODO Hockey | SHL | 51 | 8 | 10 | 18 | 18 | – | – | – | – | – |
| 1 kausi | yhteensä | NHL | 58 | 4 | 2 | 6 | 30 | – | – | – | – | – |
| 9 kautta | yhteensä | Elitserien/SHL | 322 | 77 | 99 | 176 | 249 | 29 | 6 | 7 | 13 | 42 |
| 6 kautta | yhteensä | NLA | 238 | 86 | 121 | 207 | 357 | 11 | 6 | 2 | 8 | 26 |
| 1 kausi | yhteensä | AHL | 8 | 6 | 4 | 10 | 10 | – | – | – | – | – |

Lähteet
-------

* Niklas Nordgren The Internet Hockey Databasessa (englanniksi)
* Niklas Nordgren Legends of Hockey -sivustolla (englanniksi)
* Niklas Nordgren *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7 8  Niklas Nordgren (ruotsalainen jääkiekkoilija) *Elite Prospects*. Everysport Media Group AB.  (englanniksi)
2. ↑  HURRICANES AGREE TO TERMS WITH NIKLAS NORDGREN  24.8.2005. RALEIGH, NC:  Carolina Hurricanes. Viitattu 5.2.2015. (englanniksi)
3. ↑  NHL:ssä tapahtuu, 25.elokuuta: Luongolle sopimus välimieskäsittelyn tuloksena  25.8.2005. Jatkoaika.com. Viitattu 5.2.2015.
4. ↑  PENGUINS BOLSTER YOUNG CORE WITH SERIES OF MOVES  9.3.2006. Pittsburgh Penguins. Viitattu 5.2.2015. (englanniksi)
5. ↑  NHL:n siirtoraja umpeutui, jättikaupat jäivät tekemättä  10.3.2006. Jatkoaika.com. Viitattu 5.2.2015.
6. ↑  Pettersson, Robert: Niklas Nordgren klar för topplag *Hockeysverige.se*.  14.12.2010. NewsMe.  Arkistoitu 6.2.2015. Viitattu 5.2.2015. (ruotsiksi)
7. ↑  Pettersson, Robert: Nordgren klar för SHL-spel *Hockeysverige.se*.  27.11.2013. NewsMe.  Arkistoitu 6.2.2015. Viitattu 5.2.2015. (ruotsiksi)
8. ↑  Andersson, Jennifer: Nordgren klar för SHL-spel  27.11.2013. MODO Hockey. Viitattu 5.2.2015. (ruotsiksi)
9. ↑  Edlund, Patrick: Niklas Nordgren fortsätter i moderklubben  27.11.2013. MODO Hockey. Viitattu 5.2.2015. (ruotsiksi)